钦定古今图书集成/历象汇编/岁功典/第029卷 > 《淮南子》 > 《天文训》
## 钦定古今图书集成/历象汇编/岁功典/第029卷 > 《淮南子》 > 《天文训》

雨水加十五日，斗指甲则雷惊蛰，音比林锺。加十五
日指卯中绳。故曰：“春分则雷行”，音比蕤宾。

仲春二月之夕，乃收其藏而闭其寒，《女夷》鼓歌，以司
天和，以长百谷，禽鸟草木。

〈注〉《女夷》，主春夏长养之神。

夹锺之数六十八，主二月，下生无射。

太阴在巳岁，名曰“大荒落。”岁星舍奎、娄，以二月与之
晨出东方，角、《亢》为对。